kardosdrur/scandi-wiki huggingface dataset:
Rødovre Station

Rødovre Station er en station på Høje Taastrup-banen i København. Den er placeret på grænsen mellem Rødovre og Hvidovre kommuner og dækker dermed dele af begge.

Stationen åbnedes den 24. april 1964, 10 år efter S-togs-linjen blev åbnet. Stationen fik en ny elevator i 2004.

Sporlayout 

Stationen har et usædvanligt layout, idet det nordlige spor er hævet omkring fem meter over de andre spor, mens passagerfaciliteter (en 7-Eleven samt en mindre ventehal) er placeret umiddelbart under dette spor. Dermed er nærmest direkte adgang fra stationens hovedindgang, ved busterminalen nord for stationen, til det sydlige spor, der går mod København. Ideen bag dette layout er, at de fleste passagerer skal mod København, og dermed skal have nem adgang til perronen, mens ankommende passagerer blot skal gå ned ad trapperne. Et lignende layout kan findes i Hongkongs lufthavnsstation.

Opland 

Stationen ligger i Rødovre, kun få meter fra grænsen til Hvidovre Kommune. Nord for stationen, på den anden side af den vej, busserne bruger som adgangsvej til busterminalen, ligger Hendriksholm-kvarteret. Hendriksholm-kvarteret omfatter både en række villa-byggerier, Hendriksholm Skole og Hendriksholm Kirke. Vest for stationen, på den anden side af Avedøre Havnevej, ligger højhusbyggerierne Kærene, der både består af lavere 3-4 etagers ejendomme, og højhusene, der præger billedet ud mod Roskildevej. To af disse højhuse har i den seneste tid vakt stor opmærksomhed i pressen, da de blev beskyldt for at kunne vælte i stormvejr. Det er blevet besluttet at rive disse to højhuse ned.

Syd for stationen ligger Rebæk Søpark med dertilhørende center, hvor man indtil foråret 2013 fandt den store dyrebutik Zoo Zity, og Rebæk Søpark Kollegiet.

Området foran (nordvest for) stationen var i mange år af et mindre center, Rødovre Stationscenter, der indeholdt en række butikker, bl.a. en rollespilsbutik og en frakkebutik. Store dele af centeret nedbrændte i 2013. Desuden findes der foran og til højre for indgangen til stationen en busterminal, hvorfra linjerne 21, 161, 200S og 848 afgår. Der er langs fortovet ved stationen malet en lang, gul stribe i stil med de prikker, man finder på S-togs-stationerne, da man havde problemer med bussernes bagender der svinger ud, og potentielt kunne skade menneskerne, der venter på bussen.

Et stort nyt boligkompleks med navnet Rødovre Port direkte nord for Rebæk Søpark er opført på den gamle stationscentergrund.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Rødovre Station på dsb.dk

S-togs-stationer
Station
Múm

Islandske múm er en eksperimentel musikgruppe, hvis musik er kendetegnet ved brug af glitchrytmer og -effekter samt en række forskellige traditionelle instrumenter. De er ligeledes kendt for deres koncise, kortfattede remix af sange.

Gruppen blev dannet i 1997. De oprindelige medlemmer var Gunnar Örn Tynes, Örvar Þóreyjarson Smárason og tvillingesøstrene Gyða og Kristín Anna Valtýsdóttir. I 2002 forlod Gyða gruppen for at vende tilbage til sine studier i Reykjavik. I begyndelsen af 2006 forlod også Kristín gruppen, om end dette først blev offentliggjort d. 23. november.

Ifølge det grundlæggende medlem Kristín Valtýsdóttir betyder gruppens navn intet konkret. I et interview i det nu hedengangne islandske Fókus, blev navnet forklaret som et billede: De skrevne bogstaver "múm" forestiller to elefanter, der nikker med snablerne.

Diskografi

Album 
 Yesterday Was Dramatic – Today Is OK (TMT, 2000; genudgivet på Morr Music, 2005)
 Finally We Are No One (Fat Cat Records, 2002)
 Summer Make Good (Fat Cat Records, 2004)
 Go Go Smear the Poison Ivy (Fat Cat Records, 2007)
 Sing Along to Songs You Don't Know (Morr Music, 2009)

Samlinger 
 Blái Hnötturinn (2001) (Soundtrack)
 Please Smile My Noise Bleed (Morr Music, 2001) (3 nye numre + remix)
 Remixed (TMT, 2002) (Nye versioner af sange fra Yesterday Was Dramatic – Today Is OK)
 Fálkar (Smekkleysa Records, 2002)
 Wicker Park (soundtrack) (Lakeshore Records, 2004)
 Screaming Masterpiece (2005)
 Kitchen Motors Family Album/Fjölskyldualbúm Tilraunaeldhússins (2006)

Singler og ep'er 
 The Ballad of the Broken Birdie Records (TMT, 2000)
 Green Grass of Tunnel (Fat Cat Records, 2002)
 Nightly Cares (Fat Cat Records, 2004)
 Dusk Log (Fat Cat Records, 2004)
 The Peel Session (Fat Cat Records, 2006) (Maida Vale 4 Studio 2002)
 They Made Frogs Smoke 'Til They Exploded (Fat Cat Records, 2007)
 Marmalade Fires (Fat Cat Records, 2007)

Noter

Eksterne henvisninger 
FatCat – Pladeselskabets officielle múmside 

Elektroniske musikgrupper
Musikgrupper fra Island
Musikgrupper fra 1997
Charlotte Perrelli

Charlotte Perrelli (født Anna Jenny Charlotte Nilsson 7. oktober 1974 i Hovmantorp, i Lessebo kommune i Sverige), er en svensk dansebands- og popsangerinde, der vandt Eurovision Song Contest 1999 med Take Me To Your Heaven.

Siden da har Charlotte optrådt i adskillige programmer i Sverige. Udenlandsk er hun mest kendt gennem "Før Grand Prix"-programmerne, hvor det nordiske råd (i 2007 bestående af Charlotte Perelli, Thomas Lundin, Per Sundnes, Eiríkur Hauksson og danske Adam Duvå Hall) giver points til alle sangene, der deltager i årets konkurrence. Perelli var medlem af dette panel i både 2005 og 2007.

I marts 2008 vandt hun den svenske Melodifestival og repræsenterede derefter Sverige ved Eurovision Song Contest 2008 i Beograd.

Hun var 2003-2008 gift med Nicola Perrelli, med hvem hun har to sønner, Angelo (2004) og Alessio (2005).

Diskografi 
 1999 - Charlotte
 2001 - Miss Jealousy
 2004 - Gone Too Long
 2006 - I din röst
 2008 - Hero
 2008 - Rimfrostjul
 2012 - The Girl

Sangere fra Sverige
Vindere af Eurovision Song Contest
Deltagere ved Eurovision Song Contest 1999
Deltagere ved Eurovision Song Contest 2008
Sveriges Eurovision Song Contest-deltagere
Vandseng

En vandseng er en seng, hvis madras består af vand i en blød beholder.

Historie 
Allerede for over 3000 år siden sov perserne på gedeskind, der blev fyldt med vand og opvarmet i solen. De mere moderne vandsenge blev opfundet i 1851 af en engelsk læge, William Hooper. Han opdagede, at en trykaflastende overflade gav fordele ved mange forskellige sygdomme og fremstillede derfor en vandmadras af gummi.

I 1960’erne forbedrede en amerikaner konstruktionen ved hjælp af ny produktionsteknologi og udviklede de vinyl-madrasser, vi kender i dag.

I 1980erne bestod en vandseng typisk af en vandmadras, der, placeret i en sikkerhedsdug, lå direkte i en træsengeramme. Denne type vandseng kaldes "hardside" vandsenge, og er sidenhen blevet suppleret af "softside" vandsenge, hvor vandmadrassen udover at ligge i en sikkerhedsdug også er placeret i en isolerende skumramme, der udover at gøre sengene mere komfortable også har nedsat varmelegemets ernergiforbrug. Inde i vandmadrassen kan integreres såkaldte fiberlag, der stabiliserer vandmadrassen og gør den mindre "levende".

Salget af vandsenge toppede i Danmark i starten af 1980erne, hvor salget eksploderede. Vandsengene blev i 1980erne især importeret fra USA. I dag begynder salget igen at stige i Danmark bl.a. i kraft af forskningsprojekter, der viser, at vandsenge har en positiv virkning på bl.a. rygsmerter. Konklusionen på et forskningsprojekt foretaget i samarbejde mellem Rygforskningscentret, Syddansk Universitet og Akva Waterbeds omkring madrasser og kroniske lændesmerter er, at vandsengen har den mest positive effekt på kroniske rygsmerter af de tre madrastyper, der blev testet i projektet.

I forhold til traditionelle senge, er vandsengen hygiejnisk og allergivenlig, da der ikke kan leve husstøvmider eller sengemider i madrassen.

Referencer 

Senge
Andøy

Andøy er en kommune i Nordland fylke i Norge. Den er den nordligste kommune i fylket og Vesterålen og grænser i syd til Sortland og Kvæfjord. Over Gavlfjorden i sydvest ligger Øksnes kommune. Over Andfjorden i øst ligger Torsken, Tranøy og Bjarkøy kommuner.

Erhvervsliv 
Kommunen har en stærk tilknytning til luftfart, ved at eskadrille 333 i Luftforsvaret er stationeret på Andøya flyvestation, og til rumfart ved at Andøya Rakettskytefelt i Oksebåsen ved Andenes er involveret i internationalt samarbejde om udforskning af den polare atmosfære og fænomenet nordlys. Fiskeri og fiskeindustri er også af central betydning for kommunen. Kommunecenteret Andenes er en af landets største fiskerihavne, og havnen er et af Nordeuropas største havneanlæg med tæt på 3 kilometer med mole. Andenes er også hjemhavn for en af Redningsselskapets redningsfartøjer. Andøy har også flyforbindelse til det civile ruteflynet over den civile del af flyvestationen, Andøya Lufthavn, Andenes. I byen Risøyhamn, på den sydøstlige del af øen, har kommunen daglige anløb af Hurtigruten. Kommunen satser på turisme, hvor hvalsafari er blandt de mest populære tilbud.

Geografi 
Størstedelen af kommunen ligger på øen Andøya, men omfatter også dele af Hinnøya. Beboeren på Andøya har via Andøybroen færgefri vejforbindelse både til fastlandet og til de øvrige øer i Vesterålen. I sommertiden er det også muligt at tage bilfærge videre til naboøen Senja i Troms fylke.

Natur i Andøy 
 Bleiksvatnet
 Bleksvatnet
 Forfjorddalen naturreservat
 Endletvatn naturreservat
 Skogvollvatnet som er en del av Skogvoll naturreservat

Se også 
 Rakethændelsen på Andøya

Eksterne henvisninger 

 Andøyportalen
 Kultur i Andøy på kort fra Kulturnett.no

Kommuner i Nordland
Det Andet Tempel

Det Andet Tempel er et udtryk, der refererer til det genopførte jødiske tempel, der stod på Tempelbjerget i Jerusalem fra 515 f.Kr. til 70 e.Kr.. (Det første tempel kaldt Salomos Tempel efter Kong Salomo stod fra omkring 1000 f.Kr. til 586 f.Kr., indtil det blev ødelagt af babylonerne.)

Ved afslutningen på det babyloniske eksil blev templet genopbygget under ledelse af Zerubbabel og stod færdigt den 25. februar 516 f.Kr.. Templet gennemgik endvidere en så omfattende ombygning og udvidelse under Herodes den Store, at nogle regner Herodes' tempel for det tredje tempel. Dog blev templets daglige offerhandlinger aldrig afbrudt under Herodes' ombygning. Dette andet tempel blev ødelagt under den Første jødisk-romerske krig af den romerske hærfører Titus i 70, kun 6 år efter at Herodes' ombygning stod færdig.

Zerubbabels tempel 
Zerubbabel var en fremtrædende babylonsk eksiljøde af davidiske slægt. Tilskyndet af profeterne Haggaj og Zakarias ledede han templets genopbygning efter eksilet. (Ezra 3-6; Haggaj).

Oplysninger om templets indretning og udsmykning er meget sparsomme, men det regnes for sandsynligt, at det havde samme grundplan som Salomos tempel. Noget nyt var dog den store syvarmede lysestage, der sandsynligvis ikke fandtes i det føreksilske tempel.
Dette tempel stod i 500 år, indtil det i den hamonæiske periode ca. år 20 f.Kr. blev ombygget i hellenistisk stil med søjlegange omkring forgårdene.

Herodes' tempel 

Herodes den Store begyndte en storstilet ombygning og udvidelse af templet. Han udvidede tempelterrassen til den nuværende plads på 500 m x 300 m, hvilket gjorde den til den største åbne plads i en by i antikken. Rundt om pladsen byggede han dobbelte søjlegange dvs. med tre søjlerækker. Mod syd byggede han 'den kongelige søjlegang' med tre søjlegange dvs. fire søjlerækker. Søjlerne var 31 m høje, gangen var 185 m lang og 33 m bred. Ifølge historieskriveren Josefus var templet en usædvanlig bygning, og han er et sted citeret for at sige:
Den, der ikke har set Templet i Jerusalem, har ikke set en smuk bygning.
Op til templet var der syv 'trin'. Først kom man til hedningernes forgård, så kom kvindernes forgård, så mændenes forgård og dernæst præsternes forgård. Selve templet bestod af forhallen, det Hellige og det Allerhelligste, hvor kun ypperstepræsten måtte træde ind én gang om året.

Eksterne links 

 Second Temple of Jerusalem  (renders album of 3d model) / Zonerama photo gallery

Templer
Coopertest

Coopers test er en betegnelse for en fysisk løbetest som i sin oprindelige form måler, hvor langt testpersonen kan løbe på 12 minutter.

Navnet kommer fra lægen og obersten Kenneth H. Cooper, der i 1968 udviklede den til måling af træningen af amerikanske soldater.

Under sin militære karriere opfandt Cooper denne simple test, som korrelerede godt med VO2max-testen (måling af kondital). Metoden passede også vældig godt med træningsrutinerne hos militæret, da man hermed hurtigt kunne bedømme konditionsniveauet for et stort antal mennesker.

Coopertesten bliver også benyttet af det danske forsvar.
Den tilbagelagte distance danner grundlaget for testpersonens indplacering ved samtidig at tage højde for personens alder og køn. Til eksempel bedømmer man, for mænd mellem 20 og 30 år, en løbedistance på over 2800 meter for Meget godt, over 2400 m Godt, over 2200 m Nogenlunde. Resultater derunder bedømmes med grader af Dårligt.

Testresultater

Referencer

Eksterne henvisninger 
 BrianMAC – Cooper VO2 max Test – Normative data for the Cooper Test.
 Testning, TEORI og PRAKSIS af Karen Inge Halkier, Coopers løbetest, side 30 – Aschehoug 1973, 
 Løbererens AbZ af Allan Zachariasen, Coopers løbetest , side 46 – 

Løbetræning
Prøver
Mellemdistanceløb (løbesport)
Detroit Pistons

Detroit Pistons er et amerikansk basketballhold dannet i Detroit i Michigan. De spiller i professionelle liga NBA.

Detroit Pistons spiller sine hjemmekampe i The Palace of Auburn Hills, i Detroit-forstaden Auburn Hills.

Historie 
Pistons blev grundlagt i 1941 som Fort Wayne Zollner Pistons. De spillede de første år i National Basketball League. I 1948 blev de taget op i NBA, da under navnet Fort Wayne Pistons. Holdet flyttede til Detroit i 1957 og fik da sit nuværende navn.

Detroit Pistons har vundet NBA tre gange, i 1989, 1990 og 2004. De vant også NBL i 1944 og 1945.

Kendte spillere 
  Richard Hamilton
  Ben Gordon
  Tracy McGrady
  Charlie Villanueva
 Ben Wallace

Eksterne henvisninger 

 Hjemmeside til Detroit Pistons 
 Detroit Pistons NBA 2007 

Sport i Michigan
Etableret i 1941
Pistons
Argonite

Argonite er navnet på en brandhæmmende gas, som består af en blanding af 50% argon (Ar) og 50% nitrogen (N2), som begge er rene og naturligt forekommende produkter. Gassen er således et miljø- (GWP=0) og ozon-neutralt (ODP=0) slukningsmiddel, som bruges i brandhæmmende gasbaserede systemer.

Anvendelsesområde 
Argonite er et registreret varemærke ejet og udviklet af Ginge-Kerr Danmark A/S og anvendes i forbindelse med virksomhedens brandslukningsanlæg, under navnet Argonite automatisk rumslukningssystem (ARS), til automatisk beskyttelse eller minimering af følgeskaderne på eksempelvis elektronisk udstyr eller tekniske installationer i et serverrum i tilfælde af brand. Distributionssystemet til udløsning af gassen reguleres af et dedikeret computer system, hvori man specificerer størrelsen og kompleksiteten af området, som skal beskyttes, samt den pågældende brand risiko. Størrelsen og geometrien af distributionssystemet afhænger ligeledes af disse specifikationer og vil derfor normalt optage en større pladsmængde og er tungere end tilsvarende brandbeskyttelsessystemer, som bruger brandhæmmende væsker.

Gassens virkemåde 
Såfremt argonite (synlig) udløses i et afslukket rum, etableres der en inaktiv brandhæmmende atmosfære, som fungerer ved at nedkøle og ved at reducere oxygen (ilt) koncentrationen fra det normale niveau til en 10-12% volume. Ved denne koncentration vil de fleste brande i næsten alle brandbare materialer og væsker blive slukket gennem såkaldt ilt-kvælning, med undtagelse af nogle få aktive metaller og metalliske salte og substanser indeholdende oxygen såsom nitrater og chlorater. Det er muligt for personer at forblive i området for en kort periode efter gassens udløsning uden sundhedsrisiko. Argon-gassen er til stede i luften og vender, efter brandbekæmpelse, tilbage til sin plads i den naturlige atmosfæriske cyklus.

Brandhæmmende præparater
Gasser
Paul W. Svendsen

Paul Wilhelm Eisenreich Svendsen (født 23. april 1914 i Helsingør, død 18. april 1976 i Aalborg) var en dansk journalist. Oprindeligt bankuddannet i fødebyen, siden journalist ved Helsingør Dagblad, Sjællands Stiftstidende, Ringsted Folkeblad, Idrætsbladet, Vejle Amts Folkeblad og Aalborg Stiftstidende. Signerede sine artikler med paw.

Han var freelance-korrespondent for flere sportsredaktioner bl.a. med sine systematiske statistikker over detaljer i fodbold.

Han dækkede OL i Berlin 1936, London 1948 og Rom 1960 (sidstnævnte efter et folkekrav fra læserne af Vejle Amts Folkeblad, idet Vejle Boldklub havde fire spillere på fodboldlandsholdet, der blev nr. 2 i turneringen).
Udgav i 1951 en populær fortolkning af fodboldlovene, "Var der frispark".
Var klummist på Ringsted Folkeblad med "Lørdagscauserier" og igen på Aalborg Stiftstidende med "Pawserier".

Fire dage før sin død berettede han til DRs Inger Larsen om det at være dødsmærket af kræft. Interviewet blev udsendt få dage efter hans død og vakte en del opmærksomhed, da kræftsygdomme var omgærdet af megen tabu i offentligheden.

Journalister fra Danmark
Sportsjournalister fra Danmark
Bankfolk fra Danmark
Danskere i 1900-tallet
Personer fra Helsingør
Personer døde af kræft
Lars Eller

Lars Fosgaard Eller (født d. 8. maj 1989 i Rødovre) er en dansk ishockeyspiller der spiller for Pittsburgh Penguins i NHL. Før sit skifte til nordamerikansk ishockey inden sæsonen 2009-10 spillede Eller for Frölunda HC i den svenske Elitserie. Lars Eller er søn af Olaf Eller, en tidligere dansk landsholdsspiller i ishockey, nuværende træner for Danmarks U-20 landshold og tidligere træner for adskillige hold i Superisligaen.

Lars Eller fik sin ishockeyopdragelse i Rødovre Skøjte & Ishockey Klub, men skiftede til Frölunda HC som 16-årig uden at have spillet på Rødovres førstehold i Eliteserien. I Göteborg gik han på Frölundas sportsgymnasium og spillede samtidig på Frölundas juniorhold. 

Lars Eller blev i 2007 draftet af St. Louis Blues i NHL i første runde af draften som nr. 13 i alt. Han var den første europæisk baserede spiller der blev valgt i draften i 2007. Han blev desuden den hidtil højest draftede dansker i NHL. Inden Eller blev draftet var de hidtil højest draftede danskere Frans Nielsen og Peter Regin der begge blev draftet som nr. 87 i henholdsvis 2002 og 2004.

Lars Eller deltog for Danmark ved Junior-VM i ishockey 2008 hvor han blev dansk topscorer med 3 mål og 3 assists for i alt 6 points i 6 kampe.

Eller debuterede for St. Louis Blues d. 5. november 2009 i en kamp mod Calgary Flames som St. Louis tabte 2-1. Eller scorede St. Louis' enlige mål i kampen mod Calgarys målmand Miikka Kiprusoff. Størstedelen af sæsonen 2009-10 blev dog tilbragt i Peoria.

Inden sæsonen 2010-11 blev Eller tradet til Montreal Canadiens sammen med Ian Schultz for målmanden Jaroslav Halak.

7. juni 2018 blev Lars Eller den første dansker til at hæve Stanley Cup-trofæet efter en 4-3 sejr over Las Vegas Golden Knights i kamp 5. Lars Eller blev matchvinder med sin 4-3 scoring 8 minutter før tid, og han blev derved den blot 8 europæiske spiller til at blive matchvinder i den afgørende Stanley Cup-kamp.

Statistik

Eksterne henvisninger 

 Lars Eller – Montreal Canadiens
 Statistik Eliteprospects.com

Referencer 

Ishockeyspillere fra Danmark
NHL-spillere
Personer fra Rødovre
Solbadning

Solbadning er betegnelsen for at ligge udendørs i solen og varme sig med det formål at blive solbrændt. Huden bliver derved brun.
I Danmark finder solbadning oftest sted om sommeren når temperaturen er høj nok til at være udendørs med meget lidt tøj på. Solbadning kombineres ofte med badning ved stranden, i søer eller i friluftsbade.

Overdreven solbadning øger risikoen for hudkræft.

Referencer

Eksterne henvisninger 

Ferie
Hud
Solen
Sillamäe

Sillamäe (historisk ) er en lille by med  indbyggere i det nordvestlige Estland ud til Den Finske Bugt ikke langt fra grænsen til Rusland.

Under Sovjettiden var det en lukket by primært pga. byens kemiske fabrik, der producerede brændselsstave og andet atomudstyr til sovjetiske atomkraftværker og våbenproduktion. I begyndelsen udvandt man uran herfra, men forsyningen blev efterhånden overtaget af en række andre lande i Østblokken, primært Tjekkoslovakiet. Herudover forarbejdede man i byen desuden uran hentet fra minen i det rumænske distrikt Bihor. Efter sigende skulle Sovjets første atombombe være blevet bygget med uran fra Sillamäe.

I 2005 fik byen en havn, hvorfra man året efter åbnede en færgerute til Kotka i Finland.

Referencer

Eksterne henvisninger 

  (Tilgængelig i estisk, russisk og engelsk)

Byer i Estland
Lukkede byer
Flådedepot Fylleledet

Flådedepot Fylleledet er et depot, der tidligere har tilhørt og været brugt af søværnet, men som i dag er på private hænder.

Historien 
Bygningen af Flådedepot Fylleledet blev startet i 1951 og afsluttet i 1954 i Fylleledet skov umiddelbart vest for Frederikshavn, efter at tyskerne ved besættelsens ophør forlod området. Tyskerne havde oprettet et ammunitionsdepot med 7 større og 2 mindre bunkere i 1941. I årene derefter tjente depotet som opbevaringsplads for artillerigranater, håndvåbensammunition og torpedoer. På depotet blev der endvidere oprettet et antal værksteder, hvor der kunne laves mindre servicearbejde på torpedoer.

I midten af 1990'erne, blev der foretaget en større ændring af depot-anvendelsen under Flådestation Frederikshavn, og depot Fylleledet overgik til primært at være ubåds-depot. Ved samme ændring udgik opbevaringen af håndvåbenammunition og artillerigranater, til gengæld indgik nu opbevaringen af de store batterier fra ubådene.

Solgt 
I 2004 blev Depot Fylleledet afhændet til en privat køber for 3.422.000,-.

Offentligt tilgængeligt 
I dag er depot Fylleledet offentligt tilgængeligt i dagtimerne og anvendes af bl.a. spejdere, til udstillinger, til geocaching og af folk, der blot ønsker en gåtur i dette stykke unikke natur, der også er kendt som "Den Hemmelige Skov".

Referencer 

Lokaliteter i Danmark i 2. verdenskrig
Frederikshavn Kommune
Dyrkning

Dyrkning er en standard metode til identifikation af mikroorganismer. Herved oprenses en ikkeforurenet gruppe, der kan identificeres. Bakterier er det mest almindelige at dyrke. 

Dyrkning foregår ved at en væskeprøve eller podning stryges ud på en speciel gel i en petriskål, som overdækkes med et låg. Behøves ekstra næring til prøven, kan man tilsætte blod eller kødekstrakt til gelen. Har man mistanke om en bestemt mikroorganisme, kan gelen sammensættes specielt, således at den fremmer væksten af denne mikroorganisme og hæmmer væksten af andre.

Efter udstrygning placeres prøven i et varmeskab (inkubator) ved 37 °C, da denne temperatur er der hvor mikroorganismerne trives bedst. 

I petriskålen vil der ofte være vækst af flere forskellige mikroorganismer, men den sygdomsfremkaldende (patogene) mikroorganisme vil ofte dominere over de raske (ikke-patogene).

Vira og specielle bakterier er vanskeligere at identificere, idet de gemmer sig inden i kroppens celler. I disse tilfælde anvendes en almindelig blodprøve, der undersøges for antistoffer mod den pågældende mikroorganisme. Der kan også foretages en DNA opformering (PCR, LCR), hvor kendskab til DNA-sekvensen for de enkelte vira eller bakterier udnyttes.

Væskeprøver fra mennesker tages som regel fra:

 Blod
 Spyt
 Urin
 Skedeudflåd
 Afføring

Podningsprøver fra mennesker tages som regel fra:

 Mund
 Hud
 Ydre øregang
 Svælg
 Sår
 Urinrør
 Skede

Mikrobiologi
Bakterier
Erik Banner

Erik Banner er navnet på flere personer:

 Erik Nielsen (Banner) (død 1345) – lensmand på Ålborghus og første kendte mand af slægten Banner

Af Banner-grenen:
 Erik Brune Banner til Vinstrup og Sønder Elkær (død før 1406)
 Erik Andersen Banner (død 1483) – dansk rigsmarsk
 Erik Eriksen Banner (omkring 1484-1554) – dansk rigsmarsk
 Erik Banner (vicestatholder) til Oregaard (1618-1687) – dansk stiftamtmand og vicestatholder (Erik Ottesen Banner)

Af Høeg- (eller Høg-) grenen:
 Erik Høeg Banner til Klarupgård (død efter 1540)
 Erik Justesen Høeg Banner til Kongstedlund og Bjørnholm (senere Høgholm) (død 1673)